

Ufalme na Maagano katika Agano Jipya

Kwanini Tujifunze Theolojia ya Agano Jipya?

Nukuu

For videos, study guides and other resources, visit Thirdmill at thirdmill.org.

Somo la 1

**© 2020 Third Millennium Ministries**

Haki zote zimehifadhiwa. Hairuhusiwi kuzalisha sehemu yoyote ile ya chapisho hili katika mtindo wowote (isipokuwa nukuu fupi kwa kusudi la mapitio, maoni, au taaluma) au kwa njia yoyote ile kwa kujipatia faida bila idhini ya mmiliki, Third Millennium Ministries, Inc., 316 Live Oaks Blvd., Casselberry, Florida 32707.

**Toleo la Kiingereza**

Isipokuwa imeoneshwa vinginevyo, Maandiko yote yamenukuliwa kutoka the HOLY BIBLE, NEW INTERNATIONAL VERSION. Toleo la © 1973, 1978, 1984, 2011 International Bible Society. Yametumika kwa idhini ya the Zondervan Bible Publishers.

**Toleo la Kiswahili**

Isipokuwa imeoneshwa vinginevyo, Maandiko yote yamenukuliwa kutoka The HOLY BIBLE IN KISWAHILI, UNION VERSION. PUBLISHED AS BIBLIA MAANDIKO MATAKATIFU. Toleo la © 1997, Bible Society of Tanzania.

**Kuhusu Thirdmill**

Hili ni shirika lililoanzishwa mnamo mwaka wa 1997. Thirdmill ni shirika la huduma ya Kiinjili ya Kikristo ambalo limejikita katika kutoa:

**Elimu ya Biblia. Kwa Ajili ya Ulimwengu. Bila Malipo.**

Lengo letu ni kutoa elimu ya Kikristo pasipo malipo kwa maelfu ya wachungaji na viongozi wa taasisi za Kikristo ulimwenguni kote. Mafunzo haya ni mahsusi kwa wachungaji ambao hawajapata mafunzo ya kutosha ya neno la Mungu yanayoendana na utumishi wao. Tunalifikia lengo hili kwa kuzalisha na kusambaza ulimwenguni kote mtaala wa seminari kwa njia mbalimbali za kimawasiliano kwa lugha ya Kiingereza, Kiarabu, Kimandarini, Kirusi, na Kihispania. Mtaala wetu unaendelea kutafasiriwa katika lugha nyingi mbalimbali kupitia washirika wetu katika huduma hii. Mtaala wetu unajumuisha picha za video, maelekezo yaliyochapishwa/nukuu, ambayo yote yanapatikana kwenye intaneti. Mtaala huu umeandaliwa ili uweze kutumiwa katika mashule, vikundi, na watu binafsi, kwa njia zote mbili; njia ya mtandao na katika jumuia ndogondogo za kujifunza Neno la Mungu.

Kwa miaka mingi, tumeandaa masomo na maudhui ya kiwango cha juu sana na kuyatoa kwa njia rahisi na kupunguza gharama za masomo. Waandishi na wahariri wetu ni wabobezi katika Theolojia. Pamoja na ukweli huo, wao pia ni wazungumzaji wa lugha husika. Masomo yetu yameandaliwa na wanazuoni waliobobea katika Theolojia, wakufunzi wa seminari, na wachungaji wa makanisa kutoka sehemu mbalimbali ulimwenguni. Pamoja na hayo, wabunifu wetu wa picha, wachoraji wa vielelezo na wazalishaji wa Makala wanafanya kazi zao kwa viwango vya juu sana.

Ili kutimiza lengo letu la usambazaji na kuwafikia watu wengi zaidi, Thirdmill imebuni mbinu ya kushirikiana na makanisa, seminari, shule za Biblia, wamishenari, watangazaji Wakristo na wahudumu wa huduma za televisheni, na mashirika mengine. Ushirika wa jinsi hii umewezesha usambazaji wa masomo yetu kwa haraka na kuwafikia viongozi mbalimbali, wachungaji, na wanafunzi wa seminari. Pia tovuti yetu hutumika kama jukwaa la usambazaji na utoji wa Elimu ya ziada ili kukamilisha masomo yetu. Kupitia tovuti yetu Mkristo yeyote yule anaweza kuanzisha darasa la watu wenye lengo la kujifunza Neno.

Thirdmill inatambuliwa nchini Marekani na taasisi ijulikanayo kwa jina la IRS kuwa ni shirika la 501(c) (3). Hii ina maana kuwa shirika linaendeshwa kwa kutegemea michango kutoka makanisani, mashirika, biashara, na watu binafsi. Kwa maelezo zaidi kuhusu huduma yetu, na kujifunza namna ambavyo unaweza kushiriki, tafadhali tembelea tovuti yetu: www.thirdmill.org

**Yaliyomo**

[UTANGULIZI 3](#_Toc168300554)

[UVUVIO NA MAMLAKA 4](#_Toc168300555)

[Uthibitisho 4](#_Toc168300556)

[Wanafunzi Kumi na Wawili 5](#_Toc168300557)

[Mitume na Manabii 6](#_Toc168300558)

[Vitabu vya Agano Jipya 7](#_Toc168300559)

[Ufafanuzi 8](#_Toc168300560)

[Uvuvio 8](#_Toc168300561)

[Mamlaka 10](#_Toc168300562)

[MWENDELEZO NA UKOMO 14](#_Toc168300563)

[Nyakati 14](#_Toc168300564)

[Mwendelezo 15](#_Toc168300565)

[Ukomo 16](#_Toc168300566)

[Kitamaduni 17](#_Toc168300567)

[Mwendelezo 18](#_Toc168300568)

[Ukomo 18](#_Toc168300569)

[Binafsi 20](#_Toc168300570)

[Mwendelezo 20](#_Toc168300571)

[Ukomo 21](#_Toc168300572)

[HITIMISHO 22](#_Toc168300573)

[WAANDAAJI WA SOMO 24](#_Toc168300574)

UTANGULIZI

Kama umewahi kuchunguza kwa makini tasnia ya sanaa, kazi ya fasihi, maigizo au sinema, bila shaka unafahamu kuwa kuna tofauti kubwa kati ya kutazama kwa kufurahia na kufanya uchambuzi. Uchambuzi wa kina ni kazi ngumu sana ukilinganisha na kuifanya tu unapohitaji na jinsi tunavyotaka. Hata hivyo, mimi na wewe tunajua kwamba mambo machache yanaweza kuwa mbadala wa elimu kubwa inayopatikana kutokana na uchambuzi wa kina wa somo zima au sehemu moja.

Mara nyingi hivi ndivyo wafuasi wa Yesu wamekuwa hasa tunaposoma katika Agano Jipya. Tunajua furaha ya kusoma Maandiko Matakatifu hapa na pale, na kwa nyakati tofauti. Lakini ukweli ni kwamba, maudhui tunayopata tunapojifunza kwa makini Agano Jipya na theolojia yake yanaweza kuwa chanzo cha mafanikio makubwa.

Hili ni somo la kwanza katika mfululizo wa mada ya *Ufalme na Agano katika Agano Jipya.* Katika mfululizo huu tutatumia tafsiri asili ya theolojia na tutazungumzia theolojia kuwa ni kila kitu ambacho Agano Jipya linafundisha kuhusu Mungu mwenyewe pamoja na mada nyingine zinazohusiana na Mungu. Kichwa cha somo hili la kwanza ni “Kwanini tujifunze Theolojia ya Agano Jipya?.” Katika somo hili tunataka kuona umuhimu wa kuchunguza zaidi uhalisia wa Agano Jipya, na sababu yetu sisi kujidhatiti katika kujifunza kwa kina theolojia ya Agano Jipya.

Katika 2Timotheo 2:15, mtume Paulo anaweka wazi kwamba, kuielewa theolojia ya Agano Jipya inahitaji bidii. Sikiza Paulo alivyomwambia Timotheo:

Jitahidi kujionyesha kuwa umekubaliwa na Mungu, mtenda kazi asiyekuwa na sababu ya kutahayari, ukitumia kwa halali neno la kweli (2Timotheo 2:15).

Bila shaka mawanda ya Theolojia ya Agano Jipya ni rahisi sana. Lakini Paulo aliweka wazi kwamba kuyaelewa Maandiko Matakatifu siyo rahisi mara zote. Timotheo alipaswa kuwa “mtenda kazi … ambaye anatumia kwa halali Neno la kweli.” Neno la Kiyunani lililotafasiriwa kama “Mtenda kazi” ni "*ergates*," neno ambalo mara nyingi linamaanisha kazi ya kutumia nguvu za mwili. Paulo alitumia sitiari kumaanisha kwamba, kuelewa theolojia ya Agano Jipya kunahitaji juhudi na kujituma. Lakini kama kujifunza Agano Jipya ni vigumu namna hii, ni kwa nini basi tufanye hivyo?

**Ni jambo la kushangaza kwamba, Paulo katika barua yake kwa Timotheo kwa maneno machache anasema kuwa, Maandiko yaliyotolewa na Roho wa Mungu, “yamevuviwa na Mungu.” Lakini baada ya sentensi chache baadaye Paulo anamwambia Timotheo, jifunze, jitahidi kujionesha kuwa umekubaliwa na Mungu, mtenda kazi, ukitumia kwa halali neno la kweli. Maandiko Matakatifu yanaonesha mahusiano ya agano na Mungu, jitihada za neema ya Mungu katika kuwasiliana na sisi. Lakini pia ni wajibu wetu kuwa na mwitikio kwa Neno lake. Na kwasababu ametoa Neno lake katika lugha tunayoweza kuielewa, ameamua kuzungumza mwenyewe kupitia waandishi wanadamu kwa kutumia aina ya lugha na namna ambazo ni za kawaida kwa watu na kwa nyakati. Tunahitaji kufanya kazi kwa bidii katika kujifunza lugha hiyo, kwa namna ya simulizi za kihistoria zinavyofanya kazi katika namna tofauti kimashairi au namna zinavyotumiwa katika Maandiko. Na katika maana ya kuisoma Biblia kuihusisha katika mazingira. Pia uelewa wa jinsi waandishi wa Agano Jipya walivyolitumia Agano la Kale katika njia tofauti ambazo zilikuwa za kawaida kwa wakati kabla maneno kutumika katika hali halisi. Kwa hiyo, Paulo alimwambia Timotheo kuwa, Maandiko yalitolewa kutoka kwa Roho Mtakatifu. Lakini, sisi pia kama Timotheo, lazima tufanye kazi kwa bidii kujionyesha kuwa tumekubaliwa na kwa usahihi kuyashika Maandiko.**

**— Dr. Greg Perry**

Tutachunguza kwa nini tunapaswa kujifunza theolojia ya Agano Jipya katika njia mbili. Kwanza, tutachunguza umuhimu wa kuuelewa uvuvio na mamlaka ya Agano Jipya. Na pili, tutaangalia changamoto zilizopo katika kushughulika na mwendelezo na ukomo kati ya siku za Agano Jipya na siku zetu. Tuangalie kwa karibu zaidi mambo haya yote kwa kuanza na uvuvio na mamlaka ya Agano Jipya.

UVUVIO NA MAMLAKA

Katika kuchunguza uvuvio na mamlaka ya Agano Jipya, tutalenga uthibitisho wa Biblia ambao ni Agano Jipya katika sehemu zote mbili; kiuvuvio, na kimamlaka. Pia tutatoa ufafanuzi kwa kile tunachomaanisha kwa tunaposema “uvuvio” na “mamlaka.” Tuanze na uthibitisho wa Biblia wa mambo muhimu ya imani ya Kikristo.

Uthibitisho

Wakati wafuasi wa Kristo walipotafakari kuhusu uvuvio na mamlaka ya Agano Jipya, ni kama mara zote wanaangalia kwa 2Timotheo 3:16 ambapo mtume Paulo aliandika:

Kila andiko, lenye pumzi ya Mungu, lafaa kwa mafundisho, na kwa kuwaonya watu makosa yao, na kwa kuwaongoza, na kwa kuwafundisha katika haki (2Timotheo 3:16)

Hapa tunaona kuwa, Paulo aligusia uvuvio wa Maandiko wakati aliposema kuwa "Kila andiko ni pumzi ya Mungu," au kama neno la Kiyunani "*theopneustos*" linaweza kutafasiriwa, "kuinuliwa na Mungu." Alirejea pia kwa mamlaka ya Maandiko aliposema kuwa Maandiko “yanafaa kwa mafundisho, kuonya, na, kwa kuwaongoza, na kwa kuwafundisha katika haki." Kifungu hiki ni muhimu kukielewa ambacho wafuasi wa Kristo waliamini kuhusu Agano Jipya. Lakini sasa sikiliza 2Timotheo 3:15 ambapo Paulo alimwambia Timotheo:

Na ya kuwa tangu umeyajua maandiko matakatifu, ambayo yaweza kukuhekimisha hata upate wokovu kwa imani iliyo katika Kristo Yesu (2Timotheo 3:15).

Kusema kwa madhubuti kwamba, "Maandiko Matakatifu" ambayo Paulo alikuwa nayo mawazoni mwake hapa, na kuwa Timotheo alikuwa anajua “tangu utoto," yalikuwa siyo Agano Jipya, bali ni ya Agano la Kale. Kwa hiyo, ni kwanini wafuasi wa Kristo wanatumia maneno ya Paulo kuhusu Agano la Kale wanapolihusisha Agano Jipya kama lina uvuvio na Mamlaka?

Tutaangalia katika uthibitisho wa aina tatu wa Biblia ambao utatusaidia kuelewa kuwa, Agano Jipya lina uvuvio na mamlaka. Kwanza, tutachunguza kuitwa kwa wanafunzi kumi na wawili. Pili, tutachunguza msingi wa majukumu ya mitume na manabii. Na tatu, tutathibitisha uvuvio na mamlaka ya vitabu vya Agano Jipya. Kwanza tuanze na jinsi Yesu alivyowaita wanafunzi wake kuthibitisha uvuvio na mamlaka ya Agano Jipya.

Wanafunzi Kumi na Wawili

Wakati Yesu alipoanza kuandaa kizazi kipya cha watu wa Mungu ili kutimiza kusudi la Mungu katika Israeli, aliwaita kikundi maalumu cha wanafunzi kumi na wawili. Injili inaweka wazi kuwa, Yesu aliwatenga hawa kumi na wawili kutoka kwa wengine waliomfuata. Tofauti hii iliwafanya, kumtoa Yuda, ambao baadae aliwatuma duniani kama mitume wake wenye mamlaka.

Katika Yohana 16:13 tunasoma maneno haya kutoka kwa Yesu kwenda kwa mitume wake kumi na wawili:

Lakini yeye atakapokuja, huyo Roho wa kweli, atawaongoza awatie kwenye kweli yote; kwa maana hatanena kwa shauri lake mwenyewe, lakini yote atakayoyasikia atayanena, na mambo yajayo atawapasha habari yake (Yohana 16:13).

Kifungu hiki kinaonesha kuwa kulikuwa na mengi ambayo wanafunzi wa Yesu wanapaswa kujifunza. Kwa hiyo, "Roho wa kweli" angekuja na "kuwaongoza katika kweli yote "kuhusu" kitu ambacho “hakikuwa” kimekuja.” Tunaona hapa kuwa, Yesu aliwaweka wakfu wanafunzi aliowachagua ili kuwafundisha wafuasi wake wote kupitia Roho Mtakatifu. Kifungu hiki na vifungu vingine vinavyoendana vinathibitisha imani yetu katika uvuvio wa Agano Jipya.

Sasa, mtume Paulo, iliyeandika mambo mengi ya Agano Jipya, hakuwa miongoni mwa wale kumi na wawili. Lakini Biblia iko wazi kuwa Paulo alikuwa mtume mwenye mamlaka, na alitimiza mahitaji sawa na yale waliyoanzishiwa wale kumi na wawili katika Matendo ya Mitume 1:21-22. Hii ni moja ya sababu ya kwanini Luka alitoa taarifa ya kukutana kwa Paulo na Kristo katika njia ya kwenda Damaski mara tatu: Kwanza katika Matendo 9:1-19, baadae katika sura ya 22:6-11, na mara moja zaidi katika sura ya 26:9-18. Na Wagalatia 1:11–2:10 inasema kwamba Paulo alitumia miaka mitatu na Kristo katika jangwa la Uarabuni. Kifungu hiki kinawasilisha kuwa kule Yerusalemu mitume walithibitisha mamlaka ya kitume ya Paulo. Kama Paulo anavyosema katika 1Wakorintho 15:8-9, baada ya Yesu kuonekana kwa zaidi ya waumini 500:

(Yesu) na mwisho wa watu wote, alinitokea mimi, kama ni mtu aliyezaliwa si kwa wakati wake. Maana mimi ni mdogo katika mitume, nisiyestahili kuitwa mtume, kwa sababu naliliudhi Kanisa la Mungu (1Wakorintho 15:8-9).

Paulo alijiita yeye mwenyewe “aliyezaliwa si kwa wakati wake” na "mdogo kuliko mitume." Alikuwa mtume pekee mwenye mamlaka pamoja na kuwa yeye hakuwa na Yesu wakati wa huduma yake hapa duniani. Lakini Paulo alikuwa shahidi katika ufufuo wa Yesu na akathibitishwa na wale mitume wa asili katika Yerusalemu. Pamoja na uthibitisho unaohusiana na wito wa Yesu wa wafusi kumi na wawili katika fikra zake, tunapaswa pia kutaja msukumo wa msingi wa mamlaka ya wanafunzi na manabii wa karne ya kwanza ya Kristo

Mitume na Manabii

Katika Waefeso 3:4-5, Paulo alirejea katika ukweli kuwa siyo yeye tu lakini mitume na manabii wote wa Kristo walikuwa wapokeaji wa ufunuo maalumu wa Mungu:

Kwa hayo myasomapo, mtaweza kuutambua ufahamu wangu katika siri yake Kristo. Siri hiyo hawakujulishwa wanadamu katika vizazi vingine; kama walivyofunuliwa mitume wake watakatifu na manabii zamani hizi katika Roho (Waefeso 3:4-5).

Hapa Paulo anarejea kwa mafundisho ya Wakristo ambayo yametunza siri, au “ajabu,” mpaka hapo “walipofunuliwa na Roho kwa mitume watakatifu wa Mungu na manabii.” Haishangazi kuwa, katika Waefeso 2:20-21 Paulo pia anarejea kwa karne ya kwanza ya mitume na manabii katika njia hii:

(Kanisa) limejengwa juu ya misingi wa mitume na manabii, naye Kristo Yesu mwenyewe ni jiwe kuu la pembeni. Katika yeye jengo lote linaunganishwa vema na kukua hata liwe hekalu takatifu katika Bwana (Waefeso 2:20-21).

Kama kifungu hiki kinavyotuambia, Mungu analijenga kanisa katika “hekalu takatifu katika Bwana,” na Kristo Yesu ndiye "Jiwe kuu la pembeni." Lakini angalia pia Paulo aliwatambua "mitume na manabii" kama sehemu ya "msingi" wa kanisa. Hii inaonesha kuwa Mungu alianzisha kanisa la Kristo juu ya mafundisho ya kimamlaka ya mitume na manabii. Na kama tulivyoona mapema katika kifungu, mafundisho ya mitume na manabii yalikuwa na mamlaka kwa sababu yalivuviwa na Roho Mtakatifu.

Kwa kuongezea katika uthibitisho wa Biblia juu ya wanafunzi kumi na wawili wa Yesu na msingi wa mamlaka ya mitume wa Kristo na Manabii; tunapaswa pia kuangalia kuwa, mitume wenyewe walivichukulia vitabu vya Agano Jipya sawa na Maandiko ya Agano la Kale. Suala hili linaonekana katika sehemu nyingi za Agano Jipya, lakini tutaangalia katika mifano miwili.

Vitabu vya Agano Jipya

Kwa kuanza, katika 1Timotheo 5:18, Paulo aliandika:

Kwa maana andiko lasema, usimfunge kinywa ng’ombe apurapo nafaka. Na tena, Mtenda kazi astahili ujira wake (1Timotheo 5:18).

Kifungu hiki kinaweza kuonekana cha ajabu kwetu mwanzoni, lakini ni muhimu kwa mazungumzo yetu kwasababu Paulo alianza na, "Maandiko yanasema.” Na baadaye alinukuu vifungu viwili. Nukuu ya kwanza, “usimfunge ng’ombe apurapo nafaka,” ni rejea ya Kumbukumbu la Torati 25:4 katika Agano la Kale. Lakini nukuu ya pili, "Mtenda kazi astahili ujira wake,” inatoka katika Luka 10:7 katika Agano Jipya. Uwiano huu kati ya mamlaka ya Agano la Kale na Jipya unaonesha kuwa mtume Paulo aliyachukulia maandiko ya mitume wa Kristo na manabii sawa na Maandiko ya Agano la Kale. Tunaona usawa huu pia katika 2Petro 3:15-16 ambapo mtume Petro alisema:

Paulo aliandika. Nanyi uhesabuni uvumilivu wa Bwana wetu kuwa ni wokovu, kama vile na ndugu yetu mpenzi kwa hekima aliyopewa; vile vile kama katika nyaraka zake zote pia, akitoa humo habari za mambo ambayo ni vigumu kuelewa nayo; na mambo hayo watu wasio na elimu, wasio imara, huyapotoa, kama vile wayapotoavyo na maandiko mengine, kwa uvunjifu wao wenyewe (2Petro 3:15-16).

Katika kifungu hiki, Petro alikiri kuwa Paulo aliandika "kwa hekima Mungu aliyompa." Katika maneno mengine, vitabu vya Paulo vilibeba mamlaka ya Mungu mwenyewe. Lakini angalia pia kwamba Petro alionesha wazi kuwa na upinzani wa imani ya Kikristo ulipotosha barua za Paulo "kama walivyofanya katika Maandiko mengine." Katika mawanda mapana ya utume wa Petro, “Maandiko mengine” ni Maandiko ya Agano la Kale. Kwahiyo, tunaona hapa kwamba Petro pia aliyatambua maandiko ya Agano Jipya kuwa yana uvuvio sawa na mamlaka ya Agano la Kale.

Biblia inalithibitisha Agano Jipya kuwa ni neno la Mungu lililovuviwa na lina mamlaka kwa kanisa lake. Yesu mwenyewe aliahidi kuwa Roho atawafundisha mitume wake. Na aliwaweka mitume wake na manabii kuwa mamlaka ya msingi wa kanisa lake. Kwa kuongezea, kama watu wa Mungu walivyoyapokea Maandiko ya Agano la Kale kuwa yamevuviwa na yana mamlaka ya neno la Mungu; kanisa linastahili kuyapokea maandiko ya mitume na manabiii wa Kristo kuwa yamevuviwa na kuwa yana mamlaka.

Baada ya kuona jinsi imani yetu katika uvuvio na mamlaka ya Agano Jipya inavyoungwa mkono na uthibitisho mwingi katika Biblia, sasa tutatoa ufafanuzi ili kuonyesha maana ya maneno haya:

Ufafanuzi

Wakristo mara nyingi wanachanganya maneno "ufunuo" na "mamlaka" inapokuja kwenye Agano Jipya. Kwahiyo, kama ilivyo muhimu kuthibitisha kuwa mawazo haya ni ya kweli, ni muhimu piakuayaelewa vizuri.

Tutaangalia katika ufafanuzi kwa tabia ya haya mawili ya Agano Jipya kwa utofauti. Kwanza, tutafafanua tunachomaanisha katika ufunuo wa Agano Jipya, na baadae tutaangalia mamlaka ya Agano Jipya. Kwanza tupime ufunuo wa Agano Jipya.

Uvuvio

Katika historia, wafuasi wa Kristo wamekuwa na uelewa unaotofautiana kuhusu maana halisi ya uvuvio wa Agano Jipya, au "pumzi ya Mungu". Hata hivyo, itatusaidia kujua kuwa mawazo haya yanatupa mwendelezo au wigo mpana wa kufikiri.

Kwa mmoja, wanatheolojia wachache wanashikilia mtazamo wa kinadharia juu ya uvuvio. Wanaamini kwamba, Roho Mtakatifu aliwafunulia waandishi wa Biblia katika hali sawa na wanamashairi, au wanamziki wa kidunia wanavyopata msukumo wa kuandika. Matokeo yake, wanafikiria kuwa Agano Jipya linawasilisha fikra na maoni binafsi ya waandishi wa kibinadamu. Wanakiri kwamba waandishi hawa inawezekana walikuwa wenye busara, na pengine walikuwa na fursa ya kufikia taarifa ambazo zilikuwa za msaada kwetu. Lakini wanakataa kuwa Agano Jipya lina mambo ya kuaminika ambayo Mungu anataka tuyaamini, tuyajue, na kuyafanya.

Kwa upande mwingine pia, wanatheolojia wengine wanaamini kile kinachoweza kuitwa ufunuo wa kiufundi. Kwa mujibu wa mtazamo huu, waandishi wa Biblia walikuwa kwa sehemu hawatambui wakati wanaandika Maandiko. Kwamba Roho Mtakatifu aliiamuru Biblia, na waandishi wa kibinadamu waliyaandika Maandiko. Na y kuwa Roho Mtakatifu alitamka Biblia na waandishi waliandika alivyosema. Maoni haya yanathibitisha ukweli na mamlaka ya Agano Jipya, lakini yanakataa kuwa waandishi wa kibinadamu walikuwa sehemu muhimu katika mfumo wa uandishi.

Mwisho, Wakristo wa ki-injili wanaamini kinachoitwa uvuvio jumuishi. Maelezo haya yanaashiria kuwa haiwezekani kutenga kazi ya Roho wa Mungu na kazi ya waandishi wa kibinadamu katika maandiko. Kwa mujibu wa mtazamo huu, Roho Mtakatifu aliwasukuma waandishi wa kibinadamu kuandika, kusimamia na kuongoza maneno yao. Matokeo yake, maneno ya Maandiko ni maneno ya Mungu. Roho Mtakatifu alitumia haiba, uzoefu, mitazamo, na makusudi ya waandishi wa kibinadamu na kwa hali hiyo aliyaongoza maandishi yao. Kwahiyo, Maandiko Matakatifu pia ni maneno ya waandishi wa kibinadamu. Mtazamo huu wa tatu unaakisi ushahidi wa maandiko yenyewe kuhusu asili ya uvuvio.

**Sasa, kwa “uvuvio jumuishi” tunachomaanisha ni kwamba, Maandiko hayakushushwa kutoka mbinguni, au kuwa waandishi hawakuwa wanajiendesha wenyewe … Lakini wanadamu waliandika kama Roho Mtakatifu alivyowaongoza. Na tunachomaanisha ni kuwa, ingawa ni ujumbe wa Mungu, umekuja kwa njia ya watu, hasa katika mazingira na hali halisi. Sasa, watu wanaweza kujisikia kuwa na wasiwasi kuhusu hilo. Labda wanataka zaidi muunganiko wa moja kwa moja kati ya Mungu na mwanadamu. Lakini ukweli ni kwamba, ni msaada kwetu, kwasababu ninaposoma Maandiko, ninajua kuwa ni ujumbe wa Mungu. Na kuna asili mbili: ni ujumbe wa Mungu lakini umesemwa na mwanadamu anayeelewa uzoefu wangu, anayepitia kitu fulani sawa na mimi na haiba yao inaonekana kwenye maandishi. Na kwahiyo, kwa ukweli, tulichonacho ni neno la ufunuo ambalo linaelewa uzoefu wa mwanadamu kamili. Halikuamuriwa tu. Siyo ujumbe fulani ambao hauna muunganiko katika mahangaiko ya maisha ya mwanadamu. Kwahiyo, tunaposema “uvuvio jumuishi,” hicho ndicho tunachomaanisha; kuwa Maandiko yalikuja kupitia haiba, na katika hali halisi. Na kwahiyo wanapoandika, wanaandika ujumbe wa Mungu lakini pamoja na elimu na uzoefu na shauku ya maisha waliyoishi.**

**— Rev. Ric Rodeheaver**

Kwa mfano, sikiliza tena alichoandika Mtume Petro katika 2Petro 3:15-16

Paulo … alivyoandika kwa hekima aliyopewa…vilevile kama katika nyaraka zake zote pia, akitoa humo habari za mambo hayo; katika nyaraka hizo yamo mambo ambayo ni vigumu kuyaelewa, mambo hayo watu wasio na elimu, wasio imara, huyapotoa, kama vile wayapotoavyo na maandiko mengine, kwa uvumilivu wao wenyewe. (2Petro 3:15-16).

Kama tulivyotaja awali, Petro anakiri kwamba Roho wa Mungu alivuvia nyaraka za Paulo. Lakini tazama jinsi ambavyo Petro alivyoonyesha pia ya kwamba, uvuvio huu ulikuwa wa muunganiko. Wakati Petro aliandika “nyaraka zake zina mambo ambayo ni vigumu kuyaelewa,” alikiri historia ya Paulo, utu, na mtindo wa uandishi. Sentensi hii inaonyesha elimu ya juu ya Paulo katika ualimu. Na utaalamu wa theolojia ya Paulo ulimzidi Petro ambaye alikuwa mtu asiyesoma, mvuvi wa kutoka Galilaya.

Mtazamo wa Petro unatupatia mfano ambao tunapaswa kuufuata tunapoichunguza theolojia ya Agano Jipya. Wakati wote tunapaswa kukumbuka kwamba, mtazamo wa theolojia ya Biblia kutoka nje ni pumzi ya Mungu, ni ya kweli, na ya kutegemewa kwasababu inatoka kwa Mungu. Na bado pia ni muhimu kwetu sisi kuweka juhudi zinazohitajika kujifunza juu ya uandishi wa kibinadamu na malengo yao pale tunapochunguza theolojia ya Agano Jipya.

Kwa hakika, moja kati ya maana ya muhimu ya uvuvio jumuishi ni namna inavyomaanisha katika kujifunza kwetu theolojia ya Agano Jipya. Tunapotegemea mtazamo pekee wa kinadharia na kiufundi, tunaweza kujikuta tunaacha kuheshimu mamlaka ya maandiko au kupuuza mchango wa mwaandishi. Lakini uvuvio jumuishi unatusukuma sisi kuchunguza theolojia ya Agano Jipya angalau katika hatua tatu.

Hatua ya wazi zaidi ni ile ya andiko lenyewe. Misemo hii inayojieleza inaweza kutufundisha kwa upana kuhusiana na theolojia ya Agano Jipya. Katika hatua ya chini ya andiko, tunapaswa kuwa tayari kuchunguza maana nyingi, au mawazo mengine ya kitheolojia ya waandishi wa Agano Jipya ambayo hayakuandikwa. Tunapaswa kujifunza asili ya mwandishi na imani yake ya kitheolojia. Tunapaswa kujitahidi kugundua namna asili zao na imani zao viliathiri kile walichokiandika.

Katika hatua ya tatu, katika maandiko tunapaswa pia kutafakari juu ya lengo la ndani la mwandishi. Kwa maneno mengine, je mwandishi wa Biblia alitarajia nini kwa wasomaji wake? Mara nyingine waandishi wa Agano Jipya walikuwa wazi katika aina ya matokeo waliyoyatarajia kutoka kwa wasomaji wao. Lakini mara nyingi zaidi waliwatarajia wasomaji wao kuyaishi matokeo ya maandiko yao.

Sasa kutunza ufafanuzi wa maelezo, matarajio ya kitheolojia, na maana au kusudio la ndani katika mtazamo kwa kadri tunavyochunguza Agano Jipya mara zote sio rahisi. Wakati wote unahitajika uangalifu mkubwa katika kujifunza. Lakini asili ya uvuvio wa asili unatulazimisha sisi kuchunguza hatua hizi tatu za theolojia ya Agano Jipya.

Mpaka sasa tumeona uthibitisho wa uvuvio jumuishi wa Agano Jipya. Sasa tuthibitishe maana ya mamlaka ya maandiko ya Agano Jipya na namna tunavyopaswa kuyapokea mamlaka hayo leo.

Mamlaka

Wakristo katika makanisa ya Kiinjili wanaamini kwamba Agano Jipya lina mamlaka juu ya maisha yetu lakini tunapaswa kuwa waangalifu katika kuelewa asili ya mamlaka hii. Kwa bahati mbaya Wakristo wengi wanashindwa kutunza katika kumbukumbu zao kwamba, Agano Jipya halikuandikwa moja kwa moja kwao. Ukweli ni kwamba, Agano Jipya liliandikwa kwa ajili yetu, lakini sio moja kwa moja kwetu. Sisi siyo wapokeaji wa kwanza. Wote tunajua kwamba Agano Jipya liliandikwa maelfu ya miaka iliyopita, na kwa watu wengine walioishi katika siku hizo. Lakini ukweli huu una matokeo kidogo katika namna tunavyopokea mamlaka ya Agano Jipya. Yote haya ni kuonesha umuhimu wa mamlaka ya Agano Jipya: theolojia ya Agano Jipya inayo mamlaka kamili, lakini siyo ya moja kwa moja juu ya maisha ya wafuasi wa Kristo leo. Ukweli huu unamaanisha kwamba, wakati wote tunapaswa kuwa tayari kujifunza kwa kadri tunavyoweza juu ya nini maandiko ya Agano Jipya yanamaanisha kwa wasomaji wake wa mwanzo.

Wakati wafuasi wa Yesu wanapoanza kusoma kwanza Agano Jipya, mara nyingi wanavutiwa na yale mafundisho ya kawaida ya msingi. Wanasoma vitu kama, “Yesu ni Bwana”, “tubu na kuiamini Injili,” “pendaneni ninyi kwa ninyi,” na mafundisho mengine mengi ya muhimu. Hawahitajiki kuzingatia zaidi juu ya mazingira ya kihistoria, utu na malengo ya waandishi wa Agano Jipya. Na wanaweza pia kuyachukulia mafundisho haya ya msingi kama vile ni ukweli usiofungwa na muda. Na mara chache wanajihusisha zaidi na maana ya utiifu juu ya mamlaka ya Agano Jipya. Lakini kwa kadri tunavyojifunza zaidi juu ya theolojia ya Agano Jipya, inaonekana wazi kwamba, tunapaswa kutazama kwa uangalifu juu ya mazingira ya asili ya maandiko ya Agano Jipya ili tuweze kutambua mamlaka yake kwa usahihi leo. Tunapaswa kujifunza mazingira ya asili ya waandishi na malengo yao. Ni hapo pekee ndipo tunaweza kutii kwa usahihi mamlaka ya Agano Jipya katika maisha yetu.

**Moja kati ya maswali yanayojitokeza ni kuwa, tunawezaje kulizingatia Agano Jipya ambalo liliandikwa kwa watu wengine, liwe na mamlaka kwetu? Sasa, kwanza kabisa, lina mamlaka kwa maana ya kwamba linayo haki au nguvu ya kuwezesha kukubalika. Na mahusiano kati ya wapokeaji wa asili wa maandiko ya Kikanoni na sisi wenyewe yapo mara mbili. Kwanza kabisa, mwandishi wa Kimungu wa maandiko haya ni yeye yule yule jana, leo na milele. Ndiye pekee ambaye tunapaswa kushughulika naye. Na pili, kama wafuasi wa Yesu Kristo, sisi ni watu wa Agano la Mungu, na mambo yale yaliyosemwa maalumu kwa ajili ya baadhi ya wajumbe wetu karne kadhaa zilizopita yalimaanisha kutuhusisha sisi pia kwasababu sisi tunahusiana nayo katika upokeaji wa Mungu kwa njia ya Yesu Kristo Bwana wetu.**

**— Dr. Glen G. Scorgie**

Inawezekana mfano huu ukatusaidia kuthibitisha kile tunachofikiria. Wazazi wenye watoto zaidi ya mmoja wanajua vizuri sana namna wanavyotumia mamlaka yao yote juu ya watoto wao; ingawa mara nyingi sio moja kwa moja. Fikiria juu ya mzazi anaemwadhibu mtoto wake kwa kukosa utii na kisha kumwambia, “nenda ukakae chini na ufikiri juu ya kile ulichokifanya.” Na wakati huo huo, dada wa huyo mtoto anaendelea kucheza kwa furaha kwa kuwa mzazi hakuwa anazungumza naye. Lakini ikiwa dada huyo pia atafanya makosa muda mfupi baadaye, mzazi anaweza kusema, “je hujaona kile kilichotokea kwa ndugu yako”. Katika mazingira kama haya, wazazi wanawatarajia watoto wao wote wajifunze kutokana na namna walivyoshughulika na yule mtoto mmoja. Mamlaka haya ya moja kwa moja yanawafundisha watoto wote namna wanavyopaswa kujiheshimu hata kama hawakuwa wapokeaji wa kwanza wa maonyo.

Hivi ndivyo tunavyomaanisha tunaposema kwamba, uvuvio jumuishi unaelekeza katika mamlaka kamili ambayo siyo ya moja kwa moja ya Agano Jipya kwa wafuasi wa Kristo wa wakati huu wa sasa. Agano Jipya liliwasilisha moja kwa moja mamlaka kamili juu ya wasomaji wa kwanza. Hivyo, inatupasa kukumbuka kwamba, wao pia wanazungumza kwa mamlaka kamili leo. Kwa wafuasi waaminifu wa Kristo, wala sio swali tena kwamba tunapaswa kutii mafundisho ya Agano Jipya au la! Ni swala la namna gani tunapaswa kutii mamlaka yake. Kwa hiyo, ili kuwa na uhakika wa namna tunavyopaswa kuitii mamlaka hii, ni lazima tuwe tayari kutazama nyuma katika malengo ya asili na mazingira ya lini kifungu fulani cha maandiko kiliandikwa.

**Moja kati ya maswali yanayoulizwa na wanafunzi mara kwa mara kuhusiana na neno la Mungu ni: inawezekanaje ujumbe uliotolewa miaka elfu mbili iliyopita uweze kuwa na maana leo? Inawezekanaje hili kuwa ni neno la Mungu kwetu au kwa ajili yetu? Na ninafikiri kuna jambo la kujifunza mahali hapo; pamoja na kwamba maandishi haya siyo neno la Mungu kwetu, bado mwisho wake ni neno la Mungu kwa ajili yetu. Na kitu kimoja ambacho kila kitabu katika Biblia, kila aina, kila mazingira yana msingi wa asili ambao kila kitabu katika Biblia kinafunua asili ya Mungu, yaani Mungu ni nani. Inafunua sisi ni kina nani katika mahusiano na yeye. Hufunua kusudi la Mungu kwa ajili yetu duniani, namna gani tunapaswa kumwitikia yeye na namna gani ya kusikilizana baina yetu. Kwahiyo, mwisho wake tunachojifunza katika maandiko tunajifunza moyo wa Mungu. Tunajifunza asili na kusudi la Mungu. Na tunaweza kujifunza kwamba pamoja na kwamba yameandikwa kwa watu tofauti katika mazingira tofauti; pamoja na kwamba amri za moja kwa moja zilizotolewa kwao haziwezi kuhusika kwetu moja kwa moja. Bado tunajifunza juu ya asili ya Mungu, juu ya lengo la Mungu, juu ya sisi ni akina nani na namna tunavyopaswa kuishi katika uhusiano na Mungu. Kwahiyo, kwa ujumla ninaweza kusema Biblia inatufundisha moyo wa Mungu na makusudi ya Mungu, na kwahiyo inatuongoza katika namna ya kuishi katika uhusiano na yeye na katika uhusiano na kila mmoja wetu.**

**— Dr. Mark L. Strauss**

Kwa mfano, katika Mathayo 19:21, Yesu alitoa maelekezo haya maalumu kwa kijana tajiri mtawala:

Ukitaka kuwa mkamilifu enenda ukauze ulivyonavyo uwape masikini, nawe utakuwa na hazina mbinguni, kisha njoo unifuate (Mathayo 19:21).

Tunawezaje kukitumia kifungu hiki katika maisha yetu? Je kila mmoja wetu, katika mazingira yoyote, anapaswa kuuza mali zake na kuwagawia maskini? Njia pekee tunayoweza kulijibu swali hili ni kumwelewa huyu tajiri kijana kuwa ni nani na kwa nini Yesu alimwambia maneno haya.

Cheo cha mtu huyu na mazungumzo yake na Yesu vinaweza kumaanisha kwamba alikuwa ni wa asili ya Kiyahudi na alikuwa ni mtu mwenye mali nyingi aliyejulikana katika jamii yake. Inaonekana pia kwamba yeye alijali sana kuimarisha mila na desturi za Kiyahudi. Mapema katika sura za Awali alimuuliza Yesu, “mwalimu, mambo gani mazuri ninapaswa kufanya ili nipate uzima wa milele?” Yesu alimjibu, “zitii amri”. Yule kijana kwa majivuno alikiri kwamba alikwisha kutimiza hilo. Kwahiyo Yesu alizungumzia lile lililoonekana kama hitaji kubwa la yule mtu, na hasa utajiri na kujulikana. Mara kwa mara maandiko yanatuonyesha sisi kwamba, kuwa na mali siyo uovu. Na wala haituzuii kuwa wanafunzi wa kweli chini ya Kristo. Lakini kama wafuasi wa Yesu, mioyo yetu wakati wote inapaswa kuandaliwa kuzikataa tamaa zetu ili kumtumikia Mungu.

Mfano mwingine wa hili unapatikana katika Matendo ya Mitume 5:1-11 ambapo Anania na Safira wanaigiza kutoa fedha zao zote kwa Kanisa, lakini kwa siri wanaficha sehemu nyingine ya fedha kwa ajili yao. Dhambi haikuwa kwamba hawakutoa zote walizokuwa nazo kwani hawakuwa wameombwa kufanya hivyo. Lakini badala yake walidanganya kuhusiana na ukarimu wao ili waweze kusifiwa.

Mwitikio wa Yesu kwa kijana tajiri mtawala wa kuuza vitu vyake vyote haukushughulika na fedha, bali hitaji la mtu kwa namna anavyotakiwa kujitoa. Yesu alilenga kiini cha jambo kwa kuzungumzia kitu kimoja ambacho huyu mtu hakuwa tayari kukiacha, yaani utajiri wake. Mfano huu unatusaidia kuelewa kwamba, kama tunapaswa kutii mamlaka ya maandiko, tunalazimika kuzingatia mazingira na lengo la asili la kifungu husika. Ni katika kufanya hivyo ndipo tutaweza kuchunguza namna tunavyoweza kufuata kile ambacho Yesu alichotuamuru.

**Agano Jipya, kama Agano la Kale, siyo falsafa; siyo mkusanyiko wa kanuni za kifalsafa, zilizotengenezwa kwa namna ya kwamba zinaweza kuingizwa katika mila tofauati tofauti kwa urahisi. Agano Jipya liko wazi; ni la kihistoria. Na sababu ya hilo iko wazi. Mungu alijifunua mwenyewe pote katika Agano la Kale na Agano Jipya na Mungu anapojifunua mwenyewe, anajifunua yeye mwenyewe kwa watu maalumu. Hajifunui yeye mwenyewe katika ujumla kwamba mwisho wa siku isingeliweza kumhusu mtu yeyote kwasababu angelikuwa ni mtu wa kawaida. Kwahiyo Mungu alijifunua mwenyewe kwa Abrahamu, Isaka, Yakobo, Musa, Daudi mpaka Isaya kwa Jeremia na baadae kupitia Yesu kwenda kwa wanafunzi, kwa Petro, mpaka Paulo. Na kwahiyo, tunao watu maalumu katika mazingira maalumu. Na hili liko hivyo kwa umuhimu. Mungu ni muumbaji na viumbe vinaishi katika nyakati na majira na kwahiyo Mungu anapojifunua mwenyewe, anajifunua mwenyewe katika nyakati na majira.**

**— Dr. Eckhard J. Schnabel**

Mpaka hapo katika somo letu juu ya "Kwanini tujifunze theolojia ya Agano Jipya?" tumeona kwamba uvuvio wa Agano Jipya na mamlaka yake, inatuhitaji sisi kujifunza kwa kadri tunavyoweza juu ya mazingira ya kihistoria ya zamani ya kitabu cha Agano Jipya. Sasa tuko tayari kuzungumzia mwendelezo na hitimisho kati ya siku zetu na siku za Agano Jipya

MWENDELEZO NA UKOMO

Fikiria kwamba unasoma kitabu kilichoandikwa miaka mitano iliyopita. Lugha ya wakati huo inaweza kuwa kwa namna fulani tofauti na ile unayoongea leo. Mawazo yanaweza kuelezewa katika namna ambayo inaweza kuonekana siyo sawa. Desturi na mila zilizotajwa katika kitabu zinaweza kuonekana ni za kizamani. Lakini wakati huo huo, ukikifanyia kazi, unaweza kuona namna hicho kitabu kinavyofanana na maisha yako leo. Hata kitabu kilichoandikwa muda mrefu uliopita kisingeliweza kuwa na utofauti kabisa na kitabu chote kutoka katika ulimwengu unaoishi. Haiwezekani kabisa kwamba usingeliweza kutambua jambo ndani yake. Inahitaji juhudi, lakini mwisho wake unaweza kuelewa mengi ya kile kinachosemwa na kitabu hiki cha zamani.

Hiki ndicho tunachokumbana nacho wakati tunaposhughulika na Agano Jipya. Liliandikwa takribani miaka elfu mbili iliyopita. Na kwasababu hii, lugha yake, mawazo, desturi na mila ziko tofauti na vile tunavyovipitia katika dunia yetu ya sasa. Lakini wakati huohuo, tukijitoa sisi katika kujisomea mambo haya tunaweza kuona kwamba Agano Jipya bado linajiungamanisha na dunia yetu kwa njia mbalimbali.

**Ukweli kwamba Biblia iliandikwa miaka 2000 iliyopita ni sahihi na ni muhimu kwasababu iliandikwa katika mila za wakati fulani. Lakini ni ukweli kwamba ni neno la Mungu ndilo linalolifanya liwe na mahusiano na sisi leo, kwasababu Mungu alichagua kuzungumza kwa neema na rehema zake kwetu. Na Waebrania inatuambia kwamba Neno la Mungu ni kali zaidi ya upanga ukatao kuwili. Na kwa hakika, neno hilo ni kama kisu cha upasuaji. Na hivyo, neno la Mungu hutupasua sisi na kusimama juu yetu kama mamlaka yetu, likituelekeza na kututaka, na kuweka amri za kile tunachopaswa kutii, na hata kutuambia sisi tunapaswa kulipenda, siyo kulitii peke yake, lakini kulipenda na kulikariri. Na kwa hiyo ni muhimu kwetu sisi sasa kwasababu ni neno la Mungu.**

**— Dr. Jason Oakes**

Ili kuona namna tunavyoweza kujifunza kwa uangalifu, tunaweza kusaidiwa na mwendelezo na hitimisho kati yetu sisi na Agano Jipya. Tutaangalia mambo makuu matatu ya kuzingatia: kuzingatia nyakati, kuzingatia mila, na kuzingatia utu. Mambo haya matatu yanafanana, lakini bado ni muhimu kushughulika nayo moja baada ya jingine. Hebu tutazame kwanza katika baadhi ya mambo muhimu ya kuzingatia katika nyakati.

Nyakati

Tunapozungumzia nyakati za historia ya kibiblia, tuna kipindi cha muda kilichojengwa na ufunuo wa Ki-Mungu unaokitofautisha na vipindi vingine vya nyakati. Kwa hakika, kuna njia nyingi za kuigawanya historia na hakuna wakati mmoja ambao ni tofauti kabisa na ule uliopita, na ujao. Bado mara nyingi tunaigawanya historia ya kibiblia katika kipindi cha Agano Jipya na cha Agano la Kale. Tunakitambua kipindi cha Agano Jipya kama kipindi cha agano jipya. Kipindi hiki kilianza wakati wa ujio wa Kristo na kitaendelea mpaka atakaporudi. Kipindi cha Agano Jipya, ni kipindi cha kipekee kwa maana ya kwamba ni cha Masihi. Ni wakati ambapo Yesu, mwana mkuu wa Daudi, anatawala kwa upande wa Mungu.

Kuelewa kwa nini mazingatio ya nyakati kunafanya kujisomea theolojia ya Agano Jipya kuwa muhimu; tutatazama katika mwendelezo wa nyakati unaounganisha kipindi cha Agano Jipya. Na tena, tutashughulika na hitimisho la nyakati hizo. Hebu tutazame kwanza katika mwendelezo wake.

Mwendelezo

Kuna mwendelezo ulio wazi wa vyanzo kati ya siku zetu na siku za Agano Jipya. Moja kati ya njia bora ya kuona mahusiano haya ni kutambua kwamba, Wakristo wa leo wanamtumikia Mungu yuleyule ambaye wafuasi wa Kristo walimfuata katika Karne ya kwanza. Wanatheolojia wa mrengo wa kiasili mara nyingi walionyesha namna ambavyo maandiko yanavyofundisha kwamba Mungu hagawanyiki, na habadiliki. Wanalenga katika sifa zake za kutokubadilika, mpango wake wa milele na Agano lake la kiapo katika vifungu kama Hesabu 23:19, Isaya 46:10, na Yakobo1:17. Na kwasababu tunamtumikia Mungu asiyegawanyika, tunapaswa kutarajia kuna mfanano mwingi katika kile Mungu alikitarajia kutoka kwa watu wake ndani ya Agano Jipya na kile anachokitarajia kutoka kwetu leo. Sikiliza Waebrania 13:7-8:

Wakumbukeni wale waliokuwa wakiwaongoza, waliowaambia neno la Mungu: tena, kwa kuchunguza sana mwisho wa mwenendo wao, igeni imani yao. Yesu Kristo ni yeye yule, jana na leo na hata milele (Waebrania 13:7-8).

Hapa mwandishi wa Waebrania anawasisitiza wasomaji wake, “tena kwa kuuchunguza sana mwisho wa mwenendo wa viongozi wao maisha yao na kuiga imani yao.” Aliunga mkono mahubiri haya kwa kuwakumbusha kwamba Mungu habadiliki aliposema, “Yesu Kristo ni yeye yule jana na leo na milele.” Wasomaji wake wangekuwa na uhakika kwamba kama wangeiga imani ya viongozi wao wa zamani, wangeona matokeo ya aina ileile katika siku zao kwasababu Yesu habadiliki.

Sawasawa na wale wasomaji wa kwanza wa Agano Jipya, tunaishi baada ya kifo cha Kristo kuwa kimetoa sadaka ya mwisho ya dhambi. Sisi tumefufuliwa na Kristo katika ufufuo wake, sawasawa na waumini wa karne ya kwanza. Tunaishi katika nyakati ambazo Roho wa Mungu amemwagwa kwa wingi zaidi ya ilivyotokea katika Agano la Kale. Sisi ni sehemu ya mwili uleule wa Kristo tukiwa na mpango uleule wa kutangaza kila kitu Yesu alichotufundisha mpaka mwisho wa dunia. Pamoja na umbali wa kihistoria unaotutenga na siku za Agano Jipya, muumbaji asiyebadilika ametengeneza aina ya nyakati hizi za kuendelea ili ya kwamba tuweze kulitumia Agano Jipya katika siku zetu.

Sasa baada ya kuwa tumetazama nyakati kwa kuzingatia mwendelezo uliopo kati ya siku zetu na nyakati za Agano Jipya, hebu sasa tuone baadhi ya hitimisho wakati wa Agano Jipya linalotuhitaji sisi tujitoe wenyewe katika kujifunza kwa uangalifu juu ya theolojia ya Agano Jipya.

Ukomo

Ili kuwa na uhakika, nyakati za ukomo kati ya siku za Agano Jipya na siku zetu siyo muhimu sana kama nyakati za Agano la Kale na siku zetu. Bado kuna tofauti muhimu ambazo tunapaswa kuzitunza katika fikra zetu kila tunapojifunza Agano Jipya.

Katika Waefeso 2:20, Mtume Paulo alirejea katika moja ya chanzo muhimu cha ukomo wa nyakati aliposema:

Mmejengwa juu ya msingi wa Mitume na Manabii, naye Kristo Yesu mwenyewe ni jiwe kuu la pembeni (Waefeso 2:20).

Hapa, Paulo alitofautisha kati ya msingi wa Kanisa wa Mitume na Manabii, na Kristo Yesu mwenyewe, na Kanisa katika historia yote. Kama tulivyojifunza awali katika somo hili, kwa takribani miaka 2,000 kanisa limetambua mamlaka ya msingi ambayo Kristo na Mitume wake na Manabii waliyonayo juu yetu. Lakini lazima pia tutambue kwamba, hawapo tena hapa pamoja nasi. Ukweli huu unatengeneza kiwango cha ukomo kati ya nyakati za Agano Jipya na maisha yetu leo.

Kwanza, Agano Jipya limejumuisha mifano mingi ya kuthibitisha miujiza iliyotendwa na Yesu na Mitume wake na Manabii. Uwezo wa kutenda aina hiyo ya miujiza ilimtofautisha Yesu na Mitume wake kama mamlaka na msingi wa Kanisa. Mungu anaendelea kutenda miujiza ndani ya Kanisa leo, lakini hatutafuti miujiza kama njia ya kutafakari mamlaka ya viongozi wapya wa Kanisa. Badala yake, mamlaka katika Kanisa leo yamejengwa kwa misingi ya Agano Jipya. Na kwasababu hii, ni lazima tuwe na uhakika wa kujisomea kwa uangalifu kwa namna gani kiwango hiki kinatuhusu sisi leo.

Pili, katika nyakati za Agano Jipya iliwezekana kutoa wito wa moja kwa moja kwa mitume na manabii wa Yesu. Wakristo wangeweza kuomba mitume na manabii kwa mwongozo na majibu ya maswali. Tunaona hii kwa mfano, kwa njia ambazo Paulo alijibu rufaa za wafuasi wa Kristo katika vitabu kama 1Wakorintho na 2 na kwa Filemoni. Katika siku za Agano Jipya, masuala ya kanisa lote yaliweza kuamuliwa na mwingiliano wa viongozi waandamizi wa kanisa, kama baraza la Yerusalemu katika Matendo 15. Lakini katika siku zetu, sisi hatuna mamlaka hizi za msingi zinazoishi kati yetu. Kwahiyo, tunapaswa kutegemea masomo yetu ya Agano Jipya na kuzingatia jinsi inavyoshughulikiwa katika siku zetu.

Tatu, tunapojifunza theolojia ya Agano Jipya mara nyingi tunapaswa kuukabili ukweli kwamba, waandishi wa Agano Jipya walikuwa na misisitizo ya kitheolojia ambayo ilikuwa muhimu sana katika kipindi cha kanisa, lakini hiyo inaweza isituhusu sisi leo. Agano Jipya liliandikwa wakati ambapo watu wa Mungu walikuwa wakibadilika kati ya imani ya Agano la Kale na Agano Jipya. Kwasababu hii, masuala mengi yaliyoshughulikiwa katika Agano Jipya, yanahusu jinsi wafuasi wa Kristo walipaswa kuhusika na mazoea ya Agano la Kale na mila ya Kiyahudi. Je! Wanaume Wakristo walihitaji kutahiriwa? Je! Ilibidi watii sheria za Kiyahudi za lishe? Je! Wakristo walipaswa kuelewa nini kuhusu dhabihu za wanyama hekaluni baada ya upatanisho wa mwisho wa Kristo? Je! Sherehe na tamasha za Kiyahudi zilitakiwa kuingizwa kwa namna gani katika maisha ya kanisa? Kwa kweli mengi ya haya masuala ya misingi ya kitheolojia yalisuluhishwa zamani. Na mara tu wakati wa msingi wa Agano Jipya ulipomalizika, kanisa liliendelea na changamoto zingine. Tunaposoma Agano Jipya, inaweza kuwa vigumu kushinda kukomesha nyakati. Lakini, ikiwa tunataka kutumia majibu ya Agano Jipya katika kukabili kinzani hizi za zamani za kitheolojia leo, mara nyingi tunapaswa kufanya bidii kusoma maandiko haya kwa uangalifu sana.

**Mtu anaposoma Biblia, ni lazima kila wakati aiweke katika mazingira yake ya asili. Tunapofanya hivyo, wakati mwingi hatutambui masuala ambayo wanapambana nayo kwasababu hayafanani na masuala ambayo tunashindana nayo leo. Kwahiyo, kwa mfano, katika Agano la Kale, masuala yote ya agano ambayo yamefungwa kwa Israeli kama kuishi chini ya agano la zamani, na kwa kuwa utimilifu wa hayo unakuja na Kristo, ni masuala makuu ya kitheolojia ambayo kanisa linashindana nayo. Na Je! Ni uhusiano gani wa mahitaji ya agano la zamani? Kanisa linahimizwaje? Kuna uhusiano gani kati ya Myahudi na Mataifa? Na hata tukisema hivyo, mara nyingi hatufikirii aina hizo za vikundi ili tuweze kufanya kazi nzuri ya kurudi kwenye maandiko, tukielewa mazingira ya maneno yake na kwa uwasilishaji wenyewe, kuelewa jinsi maagano yanavyofanya kazi, jinsi yanavyotimizwa katika Kristo, na kisha kuanza kufikiria jinsi hii inavyotuhusu**

**— Dr. Stephen J. Wellum**

Baada ya kuangalia mwendelezo na ukomo wa nyakati, sasa tutachunguza mitazamo kadhaa ya kitamaduni.

Kitamaduni

Tunaozungumza juu ya utamaduni, tunakumbuka mitindo ya jamii za wanadamu ambazo huibuka kutoka kwenye dhana, tabia na hisia. Utamaduni umeoneshwa katika vitu kama sanaa, mitindo, teknolojia, miundo ya kisiasa, na mikataba mingine ya mwingiliano wa kila siku wa wanadamu. Na tunaposhughulika na theolojia ya Agano Jipya, lazima tuangalie vipimo hivi vya kitamaduni vya maisha katika karne ya kwanza na katika siku zetu wenyewe. Wakati wowote tunapozingatia mazingatio ya kiutamaduni, ni lazima tuangalie mwendelezo wote wa kiutamaduni na pia ukomo wake. Wakati mwingine, hii sio kazi rahisi, kwahiyo, tunapaswa kuwa tayari kujitolea kwa tafakari makini.

Hebu tuone kwanza kama hii ni kweli kufuatia mwendelezo wote wa kiutamaduni.

Mwendelezo

Sote tunajua kwamba kila tamaduni ni tofauti, na tofaut hizo hukua zaidi kutokana na umbali wa kidunia na kijiografia. Lakini kadiri tunavyotambua tofauti hizi, kila tamaduni za wanadamu zipo katika ulimwengu huo huo. Ukweli huu huunda mwendelezo wa kitamaduni hasa katika nyakati na jiografia. Kila tamaduni duniani imeumbwa na maumbile ya wanadamu na mazingira ya asili. Na kwa kadiri mambo haya yanavyofanana, mifumo ya utamaduni ni sawa pia. Kama vile Mhubiri 1:9 inavyosema:

Kilichokuwa kitakuwa tena, kile kilifanyika kitafanyika tena; hakuna jipya chini ya jua (Mhubiri 1: 9).

Kwa mwangaza huu, haipaswi kutushangaza kwamba tunapoangalia chini ya tofauti za kijuujuu, tunapata sifa nyingi zinazofanana na tamaduni kati ya nyakati zetu na nyakati za Agano Jipya. Bado tunavaa nguo, tunafuraha, tuna familia, tunaanzisha serikali, na tunaadhibu uhalifu, kama walivyofanya nyakati za Agano Jipya. Kwasababu hii, mara nyingi ni rahisi sana kuona kufanana kati ya tamaduni katika karne ya kwanza na siku zetu. Chukua kwa mfano, tukio katika Yohana 4:6-7 ambalo linaanzisha mazungumzo ya Yesu na mwanamke Msamaria.

Ilikuwa yapata saa sita. Wakati mwanamke Msamaria alikuja kuteka maji, Yesu akamwambia, “Je! Unanipa maji ninywe”? (Yohana 4: 6-7).

Wengi wetu tumesikia mitazamo mingi ya kitamaduni ya eneo hili. Yesu alikutana na kuzungumza na mwanamke Msamaria, ingawa Wayahudi katika siku za Yesu waliwaona Wasamaria kuwa “wachafu” na walikataa kushirikiana nao. Sasa, kama wasomaji wa kisasa hatuna hisia kwa njia moja au nyingine juu ya Wasamaria. Na kimsingi hatufikiri hata kama watu ni wasafi au la. Lakini, bado sio vigumu kuona ulinganifu muhimu kati ya eneo hili la kibiblia na chuki za kijamii katika siku zetu hizi. Kwa bahati mbaya, watu wa leo hawana tofauti sana na watu wa karne ya kwanza katika suala hili. Na kwasababu tunaishi katika ulimwengu ule ule kama watu wa siku za Agano Jipya, tunaweza kuelezea ulinganifu wa uzoefu wetu wa kitamaduni na ule wa Agano Jipya. Hata hivyo, ni lazima pia tujue athari za kutokuwa na uelewa wa theolojia ya Agano Jipya.

Ukomo

**Uuelewa wetu wa Maandiko Matakatifu ni kuwa, ni Neno la Mungu, na mwandishi wa mwisho wa Maandiko ni Roho Mtakatifu. Mara nyingi tunazungumza kuhusu Maandiko katika maneno yaliyotukuka, na kwahiyo swali wakati mwingine linainuka, kwa nini tunahitaji kitu chochote zaidi ya Maandiko? Kwanini tunahitaji kujifunza utamaduni habari za nyuma pamoja na lugha? Kama tunayo Maandiko yenyewe na ni Neno la Mungu, je hayatoshi? Tunaelewa kwamba Roho Mtakatifu ni mwandishi wa mwisho, lakini Roho Mtakatifu pia alifanya kazi kupitia waandishi wa kibinadamu na kutupa Maandiko katika mazingira ya kihistoria. Hatuna Maandiko ambayo ni kitabu cha orodha ya mapendekezo ya ukweli. Hatuna Mandiko ambayo ni kitabu cha sheria ambacho kina sheria juu ya sheria, na orodha ya mambo kama fanya na usifanye. Hatuna Maandiko ambayo yana misemo ya busara, kanuni moja, mithali moja baada ya nyingine na wakati mwingine tunakubaliana na ukweli kutokana na hayo. Ingawa mambo hayo yamo katika Maandiko. Maandiko ni ufunuo kutoka kwa Mungu, ufunuo wa Mungu na matendo ya Mungu katika historia. Wakati mwingine tunafupisha uelewa wetu wa Maandiko kwa kusema Neno la Mungu katika neno la uandishi wa kibinadamu yaliyotolewa katika historia. Na ni hayo “katika historia” sehemu hiyo ni ya maana kwetu. Kama hatuelewi mazingira ya utamaduni ambamo katika Maandiko yaliandikwa, kama hatuelewi lugha, Maandiko kwa urahisi yanaweza kuwa siyo sahihi.**

**— Dr. Edward M. Keazirian**

Kwa kweli, mitazamo mingi siku hizi ukilinganisha na nyakati za Agano Jipya inatofautiana sana. Hivyo inatupasa kutumia nguvu nyingi kuvishinda vipingamizi hivyo katika kutafasiri na kuitumia theolojia ya Agano Jipya.

Moja ya mfano thabiti wa kipimo hiki cha mila ni lugha iliyotumika kuandika Agano Jipya. Kwa kiasi wafuasi wachache wa Kristo leo wanaweza kusoma Agano Jipya katika asili yake ya Kiyunani.

Zaidi ya hapa, lazima tufikirie karne ya kwanza kwa uhalisia wa mikataba na ushawishi wa nakala za Kihebrania na Kiyunani za Agano la Kale zilizotumiwa na waandishi wa Agano Jipya. Ni lazima pia tupuuze ujinga wetu wa kisiasa, kiuchumi na zaidi ya matendo yetu ya siku hizi. Kama tutajitoa katika kazi hizi tunaweza kushughulika na ukomo kati ya Agano Jipya katika siku za leo.

**Kuna usemi mzuri huko London. Unaitwa, "Ulijali pengo." Ninasikika hilo unapoondoka kwenye jukwaa la reli ya chini ya ardhi, na kuna pengo katikati, na kuna tahadhari ambayo linatolewa mara kwa mara: "ulijali pengo." Na hilo ni wazo muhimu kwa nini ni muhimu kuelewa mazingira ya mila ya Agano Jipya, tunapotafsiri na kufundisha na kuhubiri Agano Jipya, tunahitaji “kulijali pengo.” Kuna pengo kati ya baadaye na sasa. Kuna pengo katika lugha ambayo ilitumika. Kuna pengo jinsi utambulisho wa jamii ulivyoumbwa. Kuna pengo katika jinsi uhusiano ulivyoeleweka. Kuna pengo karibu kila kipengele katika maisha, miaka 2,000 iliyopita na leo. Na kama hatulijali pengo, bila shaka tutalijaza pengo na utamaduni wetu, na uelewa wetu wa mambo. Badala ya kusikiliza neno na kuona jinsi neno linavyohusika katika maisha yetu, na badala yake tunafanya kinyume. Tunayafanya maisha yetu kama kigezo cha kulielewa namna neno. Tunazungumza katika neno badala ya neno**

**kuzungumza kwetu. Na kwahiyo, tutakosa vitu fulani … Kama tunaamini kuwa ujumbe wa asili ulivuviwa, kwahiyo tunataka kujitahidi kulijali pengo ili tuweze kusikiliza Neno la Mungu, ili tuweze kulazimisha fikra zetu za kijamii**

**— Dr. Mark A. Jennings**

Pamoja na mwendelezo na ukomo wa fikra za chanzo hiki na fikra za kimila katika mawazo, sasa tuangalie kwa nini fikra za kibinafsi pia zinatuhitaji tujifunze theolojia ya Agano Jipya kwa uangalifu.

Binafsi

Sote tunajua kutokana na uzoefu wa kawaida kwamba watu hawafanani kabisa. Hata watu wanaoishi katika utamaduni sawa wako tofauti. Mara nyingi, tunakutana na watu kutoka mbali, au kusoma habari za watu wa kale, tunatambua kwamba kisaikolojia, kihisia, na tofauti za kiroho zinaweza kuwa kubwa sana. Sote tunauzoefu tofauti, uwezo, uoga, vipaji, mila za kiroho; orodha ya tofauti kati ya watu ni ndefu sana. Kwahiyo, tunapojifunza theolojia ya Agano Jipya lazima tuwe waangalifu kwa usawa na utofauti kati ya watu katika siku zetu na za Agano Jipya.

Tutaangalia masuala ya binafsi pamoja mazungumuzo yetu ya awali. Kwanza, ni nini maendelezo binafsi kati ya watu wa kisasa na Agano Jipya? Tuanze na miendelezo.

Mwendelezo

Kutoka mtazamo wa kibiblia, kuna mambo ya kutosha yanayofanana kati ya watu kwa ajili yetu, kwahiyo, ni muhimu kuwa na uhakika kujifunza na kutumia theolojia ya Agano Jipya kama inavyotulazimu. Katika matokeo, Mandiko yanatufundisha kuwa wanadamu wote katika siku za Agano Jipya na leo ni watu wa aina moja. Waandishi, wasikilizaji na maumbo mengine ya watu katika Agano Jipya walikuwa ni watu wa Mungu, kama tulivyo leo. Walikuwa wenye busara na walijadiliana kama tunavyofanya leo. Waliguswa na furaha na huzuni kama sisi leo. Na kama sisi, walikuwa watu wa Mungu walioanguka kama sisi wanaohitaji ukombozi katika Kristo. Walihangaika na dhambi, na walivumilia maumivu na magumu katika ulimwengu huu ulioanguka. Na wale waliomwamini Kristo katika siku za Agano Jipya waliona neema ya msamaha wa Mungu na baraka za Roho Mtakatifu katika maisha yao binafsi, kama tunavyoona leo. Kwasababu ya haya na mengine mengi ya maendelezo binafsi, tunaposoma Agano Jipya, tunaweza kwa urahisi kuungana na watu wa wakati ule.

Kwa mfano, katika Warumi 9:2-4, Paulo anaeleza hisia zake za kina kwa Wayahudi wenzake kwa jinsi hii:

Ya kwamba nina huzuni nyingi na maumivu yasiyokoma moyoni mwangu. Kwa maana ningeweza kuomba mimi mwenyewe niharimishwe na kutengwa na Kristo kwa ajili ya ndugu zangu kwa jinsi ya mwili. Ambao ni Waisraeli (Warumi 9:2-4).

Mistrari hii inaonyesha hisia binafsi za Paulo. Na kwa kweli haiba ya binadamu haijabadilika sana kutoka siku za Paulo mpaka sasa kiasi cah sisi kushindwakuzielewa hisia zake. Maendelezo binafsi kama haya yanatusaidia sisi kuelewa kwa urahisi mambo ambayo waandishi, hadhira na wahusika wakuu wa Agano Jipya walipitia. Na pia tunaweza kutumia uzoefu wao katika nyakati zetu.

Wakati huo huo, japokuwa mtazamo wa ubinafsi katika Agano Jipya unaeleza maendeleo mengi ya kibinafsi, vipo pia viashiria vya ukomo ambavyo vinatupa sisi ugumu katika kuelewa na kutumia theolojia ya Agano Jipya.

Ukomo

Agano Jipya mara nyingi linazungumzia aina ya watu maalumu ambao ni tofauti kabisa na tunavyojua leo, kiasi kwamba tunapata tabu sana kujua jinsi wanavyohusiana. Tabia binafsi, hisia, pamoja na mambo kama vile umri na jinsia vinaweza kuleta vipingamizi ambavyo ni lazima tuvishinde kwa njia ya utafiti makini.

**Mungu anawajali watu wote pamoja na tofauti za mazingira yetu, pamoja na historia za mazingira yetu ya nyuma. Tunaweza kuona ukweli huu kwa namna nyingi za tofauti, hasa katika yale yaliyosemwa kupitia Biblia katika sehemu mbalimbali za Biblia. Na kwa njia hiyo, tutakapoelewa jinsi Mungu alikuwa akizungumza na watu wale katika mazingira yao, tunaweza kujifunza kutoka kwao kama mfano, na tunaweza kuhusisha njia hizo na mazingira yetu ya leo. Mungu alitoa katika njia na mazingira halisi, na anatarajia kuwa itatumika katika njia hiyo hiyo. Lakini ni muhimu kujua Mafundisho sahihi yaliyopo katika kifungu husika ili tuweze kuyatumia ipasavyo.**

**— Dr. Craig S. Keener**

Kwa mfano, katika Waefeso 6:5, 9, Paulo alitoa maelekezo kwa watu wa aina mbili. Alisema:

Enyi watumwa, watiini wao walio bwana zenu kwa jinsi ya mwili, kwa hofu na kutetemeka, kwa unyofu wa moyo, kama kwamba kumtii Kirsto; nanyi mabwana watendeeni wao yayo hayo, mkiacha kuwaogofya, huku mkijua ya kuwa yeye aliye Bwana wao na wenu yuko mbinguni, wala kwake hakuna upendeleo (Waefeso 6:5, 9).

Wengi wetu tunapoyasoma maneno haya, tuna ufahamu mdogo wa kile Paulo alichokisema kwa watumwa na mabwana katika kanisa la Efeso. Ufahamu wetu wa mahangaiko na taabu walizopitia ndugu zetu katika Kristo ni mdogo mno kwasababu wengi wetu hatujawahi kuwa watumwa au mabwana.

Hawa walikuwa watu tofauti sana ukilinganisha na sisi tulivyo leo. Na kwasababu hiyo, tunapaswa kufanya bidii kujifunza mambo ambayo watu hawa walipitia katika karne ya kwanza katika sehemu kama Efeso. Ni kwa jinsi hii tu tunaweza kuanza kupata mifano sambamba na siku zetu na pia kuelewa mtazamo wa kitheolojia wa Paulo katika kifungu hiki.

**Wakati wowote tunapojaribu kuelewa jinsi ya kutumia Agano Jipya, neno la msingi ambalo tunapaswa kulikumbuka wakati wote ni “muktadha.” Kadiri tutakavyotaka kuyatumia Maandiko kwa jinsi ya moja kwa moja, kavu mithili ya mti, hii haikuwa shida katika nyakati za Agano Jipya. Mara nyingi nimeshangazwa na ukweli kuwa Paulo wakati mmoja alisema, “ndiyo, Timotheo lazima utahiriwe kwa ajili ya injili.” Hali kadhalika anasema kwa mwingine kuwa, "Hapana, siyo lazima utahiriwe kwa ajili ya injili." Kwahiyo, tendo lile lile lilikuwa sawa au sio kutegemea na mazingira ya mila. Kwa upande mmoja ilikuwa, "Timotheo, ni lazima utahiriwe ili tuweze kuwafikia Wayahudi." Hiyo ni kwa ajili ya injili. Katika hali nyingine ilikuwa, naamini alikuwa Tito, "Siyo lazima utahiriwe kwasababu watu wanaotaka utahiriwe wanafikiri hilo ndilo linalohitajika kwa ajili ya wokovu, na jambo hilo linapingana na injili.” Kwahiyo, tunahitaji kuelewa mazingira ya tamaduni zetu yakoje kwa sasa na jinsi Mafundisho ya Biblia yanaingiana nayo. Na hii inamaanisha kwamba tunahitaji kuulewa utamaduni vizuri sambamba na tunavyoyaelewa Maandiko.**

**— Dr. Dan Lacich**

Watu wenye afya na wagonjwa, walemavu, wenye nguvu, wadhaifu, matajiri, masikini, vijana na wazee, baba, mama, dada na kaka katika siku za Agano Jipya walikumbatia theolojia ya Agano Jipya katika njia ambazo zilikuwa sahihi wakati wa siku zao. Kwa namna moja au nyingine, mambo haya na masuala mengine binafsi mara zote yataathiri jinsi tunavyotumia theolojia ya Agano Jipya katika siku zetu pia. Na haya masuala ya kibinafsi yanatusukuma kujifunza Agano Jipya kwa bidii.

HITIMISHO

Katika somo hili, tumechunguza jinsi wafuasi wa Kristo wanavyopaswa kujifunza theolojia ya Agano Jipya. Tumeangalia uvuvio wa Agano Jipya na kuona kuwa tunapaswa kufanya bidii kujifunza kwasababu Agano Jipya lilivuviwa na Mungu. Pia tumejifunza kuhusu nyakati, tamaduni na mwendelezo binafsi, na ukomo baina ya kipindi cha Agano Jipya na nyakati zetu, na kuwa kipindi chetu kinatuhitaji sisi kuelewa na kuitumia theolojia ya Agano Jipya.

Agano Jipya ni aina ya kitabu ambacho kinastahili kuangaliwa zaidi. Kama Neno la Mungu kwa kanisa lake, lazima tuwe tayari kufanya linalowekana kulielewa kadiri tutakavyoweza. Tutajikita kuangalia zaidi njia Mbalimbali na za muhimu katika kutiza lengo hili katika masomo yanayofuata. Na kwa kufanya hivyo, tutaangalia faida nyingi zinazopatikana kutokana na tafakari ya sehemu hii ya Biblia. Vilevile mara zote tutaona sababu za kujitoa zaidi katika kujifunza theolojia ya Agano Jipya.

WAANDAAJI WA SOMO

**Dr. Simon Vibert (Mwongozaji)** ni makamu mkuu wa chuo cha Wycliffe Hall kinachomilikiwa na chuo kikuu cha Oxford, ambapo pia hutumika kama Mkurugenzi wa Shule ya Mahubiri. Dr. Vibert alipata digrii yake ya uzamili katika theolojia (Th.M.) kutoka chuo kikuu cha Glasgow, na digrii yake ya uzamivu (D.Min.) kutoka katika chuo kiitwacho Reformed Theological Seminary, na Astashahada yake katika kujifunza na kufundisha elimu ya juu kutoka katika chuo cha Oxford. Yeye ni mdhamini wa Latimer Trust, mshirika wa Church of England Evangelical Council, na aliwahi kutumika kama mwenyekiti wa Fellowship of Word and Spirit. Pia Dr. Vibert alitumika kwa muda wa miaka 8 kama kasisi wa kanisa la St. Luke's Church Wimbledon Park. Ameandika vitabu vingi mbalimbali na makala za kitheolojia, ikiwemo *Ubora wa Mahubiri: Kujifunza kutoka katika Waliofaulu* (IVP, 2011); *Msongo wa Mawazo: Njia ya Amani* (Inter-Varsity Press, 2014); na *Maisha Aliyoyabadilisha Yesu* (Christian Focus Publications, 2010).

**Dr. Mark A. Jennings** ni mkufunzi wa masomo ya Agano Jipya katika chuo cha Gordon-Conwell Theological Seminary.

**Dr. Edward M. Keazirian** ni Profesa msaidizi wa Lugha ya Kiyunani na Kiongozi wa Lugha ya Kiyunani na Programu katika chuo cha Gordon-Conwell Theological Seminary.

**Dr. Craig S. Keener** ni mwenyekiti wa kitivo cha masomo ya Biblia katika chuo cha Asbury Theological Seminary

**Dr. Dan Lacich** ni Mch. Northland, A Church Distributed in Orlando, FL.

**Dr. Jason Oakes** ni Profesa Mshiriki wa Mafunzo ya Biblia na Theolojia katika chuo cha Talbot School of Theology.

**Dr. Greg Perry** ni Profesa Mshiriki wa Agano Jipyana Mratibuwa City Ministry Initiative Covenant Theological Seminary

**Rev. Ric Rodeheaver** ni mchungaji kiongozi wa Christ Community Church Laguna Hills, California.

**Dr. Eckhard J. Schnabel** ni profesa mwandamizi wa masomo ya Agano Jipya katika chuo cha Gordon-Conwell Theological Seminary.

**Dr. Glen G. Scorgie** ni Profesa katika chuo cha Theology Bethel Seminary, San Diego.

**Dr. Mark L. Strauss** ni Profesa katika chuo cha New Testament Bethel Seminary, San Diego.

**Dr. Stephen J. Wellum** ni Profesa wa Theolojia ya Kikristo katika chuo cha The Southern Baptist Theological Seminary.